wickkiey/tamil-wikipedia-chunked huggingface dataset:
# ஏ. எஸ். புல்கி

## பாராட்டுகள் பெற்ற இவரின் சிறுகதைகள்

- ‘காட்சி” – தினபதி 28-06-1968
- ”ஒன்றை நினைக்கின்” – தினபதி 11-08-1968
- ‘தக்பீர் முழுக்கம்” – தினபதி 23-12-1968
- ‘மின்மினி” – தினபதி 13-05-1969
- ‘கமலா போய்விட்டாள்” – தினபதி 20-11-1969
- ‘கடமை” – ராதா – 22-02-1969
- ‘யார் குற்றவாளி” – ராதா – 24-01-1970
- ‘தலைப் பெருநாள்” – தினபதி 11-03-1970
- ‘வைரநெஞ்சம்” – சிந்தாமணி-09-11-1968
- ‘தியாகத்தின் விலை என்ன?” மித்திரன் – 04-10-1990
- ‘எதிரொலி” – மித்திரன் வாரமலர் – 25-01-1992
- ‘அடுத்த வீட்டு ஆயிஷா” – மித்திரன் 19-01-1993
- ‘கண்ணால் காண்பதும்” - மித்திரன் 18-04-1993.
# நோக்ரெக் உயிர்க்கோளக் காப்பகம்

**நோக்ரெக் உயிர்க்கோளக் காப்பகம்** இந்தியாவில் மேகாலயா மாநிலத்தின் மேற்குப் பகுதியில் 820 ச.கி.மீட்டரில் பரவியுள்ள. உயிர்க்கோளக் காப்பகம் ஆகும். இது 1988ஆம் ஆண்டு அறிவிக்கப்பட்டது. 2009 ஆம்ம் ஆண்டு 'மனிதனும் உயிர்க்கோளமும்' என்ற திட்டத்தின் கீழ் யுனெஸ்கோ இதனை உலக உயிர்க்கோளக் காப்பகமாக அறிவித்தது.
# நோக்ரெக் உயிர்க்கோளக் காப்பகம்

## அமைவிடம்

மேற்கு கேரோ மலைகள், கிழக்கு கேரோ மலைகள், தெற்கு கேரோ மலைகள் போன்ற மூன்று மாவட்டங்களில் இக்காப்பகம் பரவிக் காணப்படுகிறது. நோக்ரெக் தேசியப் பூங்காவை உள்ளடக்கிய இதன் மைய மண்டலம் 47.48 ச.கி. மீட்டர் பரப்பளவு கொண்டது. இக்காப்பகம் பல ஜீவநதிகளுக்கும் ஊற்றுகளுக்கும் ஆதாரப்பகுதியாக விளங்குகிறது. சிம்சங் ஆறு, கெனால் ஆறு, பகி ஆறு, தரங் ஆறு மற்றும் ரோங்டிக் ஆறு போன்றவை முக்கிய ஆறுகளாகும். கடல் மட்டத்திலிருந்து 4650 அடிகள் உயரமுள்ள நோக்ரெக் சிகரத்தில் இக்காப்பகம் அமைந்துள்ளது. முக்கிய ஆறுகளின் நீர்பிடிப்பு பகுதியாக திகழ்வதும் இப்பகுதிக்கே உரித்தான எலுமிச்சை, ஆரஞ்சு போன்ற தாவர இனங்கள் மிகுந்து காணப்படுவதும் இக்காப்பகத்தின் சிறப்பு அம்சங்களாகும்.
# நோக்ரெக் உயிர்க்கோளக் காப்பகம்

## தாவரங்கள்

உயரத்தை அடிப்படையாகக் கொண்டு வெப்பமண்டலம் மற்றும் பகுதி வெப்பமண்டலம் என இரு பெரும் பிரிவுகளாக பிரிக்கப்படுகிறது. மேலும் பசுமைமாறாக் காடு, பகுதி பசுமை மாறாக்காடு, மற்றும் மூங்கில் புதர்கள், புல்வெளிகள் மற்றும் ஆற்றோரங்களை உள்ளடக்கிய இலையுதிர் காடுகளில் பல தாவர வகைகள் மிகுந்து காணப்படுகின்றன. காரோ மலைகளின் மிக உயர்ந்த சிகரமான நோக்ரெக் பல்வேறு உயிரின வளம் மிக்கதாக காணப்படுகிறது. எலுமிச்சை இன மரங்களின் சரணாலயம் உலகிலேயே இங்கு தான் நிறுவப்பட்டுள்ளது. மேலும் பல அரிய வகை ஆர்கிட் வகைகள், ராசமாலா, மெரந்தி, லாலி, செண்பகம் மற்றும் காட்டு எலுமிச்சை ஆகியவை இங்கு காணப்படுகின்றன.
# நோக்ரெக் உயிர்க்கோளக் காப்பகம்

## விலங்குகள்

இங்கு அரிய வகைப் பறவை இனங்களும், பன்றிவால் குரங்கு இமாலயக் கருங்கரடி , புலி, சிறுத்தை, யானை, பறக்கும் பெரிய அணில் ஆகிய உயிரினங்கள் வாழ்கின்றன. இங்கு காட்டு மனிதன் அல்லது குரங்கு மனிதன் வாழ்வதாக ஊர்மக்களால் நம்பப்படுகிறது. இந்த பூங்காவில் சிவப்பு பாண்டா விலங்குகள் வாழ்கின்றன. இங்கு ஆசிய யானைகளும் வாழ்கின்றன. இந்த பூங்காவில் அரிய வகை பூனைகளும் உள்ளன.  
இங்கு அரிய வகை பறவைகள் வசிப்பதும் கண்டறியப்பட்டுள்ளது.
# நோக்ரெக் உயிர்க்கோளக் காப்பகம்

## மக்கள்

நிலக்கரி, சுண்ணாம்புக்கல் மற்றும் ஜிப்சம் போன்ற தாதுவளம் மிக்க இவ்வுயிர்க்கோளத்தில் சுமார் 40,000 மக்கள்தொகை கொண்ட, 128 கேரோ சமுதாய கிராமங்கள் உள்ளன. இக்காப்பகத்தில் 16.4 விழுக்காடு பரப்பில் காடழித்து பயிர்செய்வதால் மண்ணரிப்பு அதிகமாக ஏற்படுகிறது.
# சிமிலிபால் உயிர்க்கோளக் காப்பகம்

**சிமிலிபால் உயிர்க்கோளக் காப்பகம்** இந்தியாவின் உயிர்க்கோளக் காப்பகமாகும். ஒடிசாவின் வடக்கே உள்ள மயூர்பஞ்சு மாவட்டத்தில் வடக்கே 4374 ச.கி.மீட்டரில் பரவியுள்ள இக்காப்பகம் 1994ஆம் ஆண்டு இந்திய அரசால் உயிர்க்கோளக் காப்பகமாக அறிவிக்கப்பட்டது. யுனெஸ்கோ வின் மனிதனும் உயிர்க்கோளமும் திட்டத்தின் கீழ் மே 2009 ஆம் ஆண்டு உலக உயிர்க்கோளக் காப்பகமாக அங்கீகரிக்கப்பட்டது. இக்காப்பகம் கருப்புப் புலிகளுக்காக உலகப்பெயர் பெற்றுள்ளது.
# சிமிலிபால் உயிர்க்கோளக் காப்பகம்

## புவியியல்

ஒடிசாவில் கிழக்கு பீடபூமி, சோட்டா நாக்பூர் பீடபூமி, கீழ்கங்கை சமவெளி மற்றும் கடற்கரையோர பகுதிகளைக்கொண்ட இக்காப்பகம் பல ஜீவ நதிகளுக்கு ஆதாரமாக விளங்கும் மிகப்பெரிய நீர்வடிப் பகுதியாகும். வெப்ப மண்டல பகுதி, பசுமைமாறா காடுகள், வெப்ப மண்டல ஈரமான இலையுதிர்க்காடுகள் மற்றும் சவன்னா பகுதிகள் என பல காடுவகைகளை உள்ளடக்கி, பல்லுயிர் வளம் நிறைந்து காணப்படுகிறது. இந்தியாவில் காணப்படும் தாவரயினங்களில் பூக்கும் தாவரங்கள் 7%, ஆர்கிட்கள் 8%, ஊர்வன 7%, பறவையினங்கள் 20% மற்றும் பாலூட்டிகள் 11% இங்குள்ளதாக கண்டறியப்பட்டுள்ளது.
# சிமிலிபால் உயிர்க்கோளக் காப்பகம்

## தாவரங்கள்

இக்காப்பகத்தில் 94 வகை ஆர்கிட்கள் (இருவகை இவ்விடத்திற்கே உரித்தானது), 8 வகை அழியூம் தருவாயில் இருப்பவை, 8 வகை அழிந்து கொண்டிருப்பவை, மற்றும் 34 வகை அரியவை என சுமார் 1170 பூக்கும் தாவர இனங்கள் இங்கு காணப்படுகின்றன. நீர் மருது, சிசு, செண்பகம், சால் மற்றும் இலுப்பை போன்ற மரங்கள் மிகுந்து காணப்படுகின்றன.
# சிமிலிபால் உயிர்க்கோளக் காப்பகம்

## விலங்குகள்

யானை, புலி, சிறுத்தை, மீன் திண்ணி பூனை, நாற்கொம்பு மறிமான், செந்நிற கீரி, வல்லூறு மற்றும் மீன்திண்ணி கழுகு என 12 வகையான இருவாழ்விகள், 29 வகையான ஊர்வன, 260 வகையான பறவைகள் மற்றும் 42 வகையான பாலூட்டிகள் இங்குள்ளன.
# சிமிலிபால் உயிர்க்கோளக் காப்பகம்

## பழங்குடியினர்

மைய மண்டலத்தில் நான்கு கிராமங்கள், தாங்கல் மண்டலத்தில் 61 கிராமங்கள் மற்றும் நிலைமாறு மண்டலத்தில் 1200 கிராமங்கள் என 1265 கிராமங்களில் வாழும் 4.5 லட்சம் மக்களை உள்ளடக்கிய இவ்வுயிர்க்கோளத்தில் பெருமபாலும் பூமிஜா, பாதுடி, கோலா, கொண்டா, சந்தல், கடியா மற்றும் மாங்கடியா போன்ற பழங்குடியினர்கள் வாழ்கின்றனர்.
# சிமிலிபால் உயிர்க்கோளக் காப்பகம்

## அச்சுறுத்தல்கள்

வேட்டையாடுதல், காடழிப்பு, வனப்பொருட்கள் சேகரிப்பு மற்றும் மேய்ச்சல் போன்றவை மிக முக்கிய அச்சுறுத்தலாகும். அகந்த்ஷிகார் என்ற பழங்குடியினர்களின் வேட்டைத் திருவிழாவும் மிகமுக்கிய அச்சுறுத்தலாகும்.
# விக்கிப்பீடியா:தற்காவல்

**தற்காவல்** (*autopatrolled* அல்லது *autoreviewer*) அணுக்கத்தைத் தொடர்ந்து சிறப்பாக பங்களித்து வரும் பயனர்களுக்கு அவர்கள் கோராமலேயே எந்த ஒரு நிருவாகியும் தாமாகவே வழங்கலாம் என்று பரிந்துரைக்கிறேன். ஒரு பயனருக்கு இவ்வணுக்கத்தை வழங்கிய பின் அது குறித்த மாற்றுக் கருத்து இருந்தால், அணுக்கம் வழங்கிய நிருவாகியுடன் இந்தப் பக்கத்தின் பேச்சுப் பக்கத்தில் உரையாடலாம். குறிப்பிட்ட பயனர் தற்காவல் அணுக்கம் பெறுவதற்குக் கடைபிடிக்க வேண்டிய, மேம்படுத்திக் கொள்ள வேண்டிய விசயங்களைப் பட்டியலிட்டு அவருடைய பேச்சுப் பக்கத்தில் பொதுவாக வேண்டுகோள் விடுக்கலாம். இருப்பினும், தொடர்ந்து மேம்பாடுகள் இல்லை என்றால், அணுக்கத்தை மீளப் பெற்றுக் கொள்ளலாம். இவ்வணுக்கம் இருந்தாலும் இல்லாவிட்டாலும் ஒரு பயனர் வழமை போலவே பங்களிக்கப் போகிறார் என்பதாலும், ஒரு நிருவாகி தாமாக வழங்கும் அணுக்கம் தொடர்பாக பயனருக்குத் தேவையில்லாத உளைச்சல் வரக்கூடாது என்பதாலும் பொதுவாக அவருடைய பங்களிப்பைப் படிப்படியாக மேம்படுத்தும் வண்ணம் கனிவுடன் சுட்டிக் காட்டுதல் வேண்டும்.  
இவ்வணுக்கத்தைப் பெறவோ வழங்கவோ ஒருவர் குறைந்தது 50 கட்டுரைகளாவது உருவாக்கி வாழும் மாந்தர்களின் வரலாற்றுக் கட்டுரைகள், காப்புரிமம், மெய்யறிதன்மை, குறிப்பிடத்தக்கமை தொடர்பாக நல்ல புரிதலைக் கொண்டிருப்பதை வெளிப்படுத்தியிருப்பது அவசியம். தாமாகவே இவ்வணுக்கம் வேண்டுவோரும் மேற்கண்ட 50 கட்டுரைகள் எண்ணிக்கையைக் கடந்திருக்க வேண்டும்.
# விக்கிப்பீடியா:தற்காவல்

## தற்காவல் அணுக்கம் பெறுவதற்கான கோரிக்கைகள்

மலாக்கா முத்துக்கிருஷ்ணன் - நீண்டகாலமாகத் தமிழ் விக்கியில் கட்டுரைகள் எழுதிவருபவர். விக்கி குறித்த நல்ல புரிதல் உள்ளவர். --சிவகோசரன் (பேச்சு) 16:04, 8 நவம்பர் 2024 (UTC)  
:மிக்க நன்றிங்க ஐயா. Ksmuthukrishnan (பேச்சு) 04:47, 14 நவம்பர் 2024 (UTC)
# விக்கிப்பீடியா:தற்காவல்

## இதனையும் பார்க்க

- தற்காவல் அணுக்கம் உள்ளதைத் தெரிவிக்கும் பயனர் பெட்டி.
- அணுக்கம் தொடர்பான ஆரம்ப உரையாடல்
- அணுக்கங்களை உருவாக்க பரிந்துரை
- விக்கிப்பீடியா:பயனர் அணுக்க நிலைகள்
# பொட்டிபுரம்

**பொட்டிபுரம்** என்பது தமிழ்நாடு மாநிலம், தேனி மாவட்டம், உத்தமபாளையம் வட்டத்தைச் சேர்ந்த வருவாய் கிராமமும், சின்னமன்னூர் ஊராட்சி ஒன்றியத்தைச் சேர்ந்த ஊராட்சியும் ஆகும். இது, தேவாரம் அருகே மேற்குத் தொடர்ச்சி மலையின் ஒரு கிளையான அம்பரப்பர் மலைப் பகுதியில் அமைந்துள்ளது. பொட்டிபுரம் ஊராட்சி மன்ற பகுதியில், 2011-ஆம் ஆண்டு மக்கட்தொகை கணக்கெடுப்பின்படி, மொத்த மக்கட்தொகை 6554. அதில் ஆண்கள் 3300, பெண்கள் 3254 ஆக உள்ளனர். இக்கிராமத்தின் அருகில் உள்ள அம்பாரப்பர் மலைப்பகுதியில் இந்திய அரசின், அணுசக்தி துறை, நியூட்ரினோ ஆய்வகத் திட்டம் அமைக்க செயல்படுகிறது.
# பொட்டிபுரம்

## அமைவிடம்

பொட்டிபுரம், சின்னமனுரிலிருந்து 16 கி. மீ., தொலைவிலும், தேனியிலிருந்து 32 கி. மீ., தொலைவிலும் அமைந்துள்ளது.
# பொட்டிபுரம்

## அருகில் அமைந்த கிராமங்கள்

மேற்கு தொடர்ச்சி மலையின் ஒரு பகுதியான அம்பரப்பர் மலைப் பகுதியைச் சுற்றி தி. புதுக்கோட்டை, சின்ன பொட்டிபுரம், ராமகிருஷ்ணாபுரம், தேவாரம் கிராமங்கள் உள்ளது.
# பொட்டிபுரம்

## பொருளாதாரம்

### வேளாண்மை

வறண்ட வானிலையும், மழை மறைவு பகுதியாகவும் உள்ளதால், பொட்டிபுரத்தில் ஆழ்துளை கிணறு நீர்பாசானம் மூலம், கேழ்வரவு, தக்காளி, கரும்பு, நெல் மற்றும் காய்கறிகள் பயிரிடப்படுகிறது.
# பொட்டிபுரம்

## பொருளாதாரம்

### கால்நடைகள்

ஆடு மாடு மேய்த்தல் முக்கியத் தொழிலாகும். பொட்டிபுரத்தில் அரசு துணை கால்நடை மருத்துவமனை செயல்படுகிறது.
# பொட்டிபுரம்

## பொருளாதாரம்

### நிதி வசதிகள்

பொட்டிபுரம் மக்களின் நிதித் தேவைகளை, இந்தியன் வங்கியின் கிளை, பொட்டிபுரம் தொடக்க கூட்டுறவு வேளாண்மை வங்கி மற்றும் உள்ளூர் சுய உதவிக் குழுக்களும் நிறைவேற்றுகிறது.
# பொட்டிபுரம்

## நியூட்ரினோ ஆய்வகத் திட்டம்

பொட்டிபுரம் கிராமத்தின், மேற்கு தொடர்ச்சி மலையின் ஒரு பகுதியான அம்பரப்பர் மலைப் பகுதியில் அமைக்கப்பட உள்ள நியூட்ரினோ ஆய்வகத் திட்டத்தால் இப்பகுதி முழுமையாக பாதிக்கப்படும் எனக் கருதுவதால், இத்திட்டத்தை எதிர்த்து அனைத்து தரப்பினரும் தொடர்ந்து போராட்டம் நடத்துகிறார்கள்.
# வெண் மருது

**வெண் மருது, ஆற்று மருது, நீர் மருது**, அல்லது **வெள்ளை மருது** (*Terminalia arjuna*) என்பது டெர்மினாலியா பேரினத்தைச் சேர்ந்த ஒரு மரமாகும். இது பொதுவாக ஆங்கிலத்தில் *arjuna*  
இதன் இலை, பழம், விதை, பட்டை ஆகியவை மருத்துவப் பயனுடையவை. திருவிடைமருதூர், திருஇடையாறு ஆகிய திருத்தலங்களில் மருதம் தலமரமாக விளங்குகின்றது.  
வயலும் வயல் சார்ந்த நிலமான மருத திணைக்குரிய மரமாக வெண் மருது உள்ளது என அறிஞர்கள் சிலர் கருதுகின்றனர் சிலர் அது பூமருது என்றும் கருதுகின்றனர்.
# வெண் மருது

## விளக்கம்

வெண்மருது சுமார் 20-25 மீட்டர் உயரம் வரை வளரும். பக்கவேர்கள் திரண்ட தண்டையுடைய இந்த மரம் உச்சியில் ஒரு அகன்று விரிந்து இருக்கும். அதிலிருந்து கிளைகள் கீழ்நோக்கி தொங்கியபடி இருக்கும். இது நீள்மான கூம்புவடிவ இலைகளைக் கொண்டுள்ளது. இலைகளின் மேல் பச்சையாகவும் அடியில் பழுப்பு நிறத்திலும் இருக்கும். சாம்பல் நிற வழுவழுப்பான பட்டைகளையும் உடைய ஓங்கி வளரும் பெரிய இலையுதிர் மரமாகும். இதன் பட்டை சதைப்பற்றாக இருக்கும். இது மார்ச் மற்றும் சூன் மாதங்களுக்கு இடையில் ஈட்டிபோன்ற நீண்ட காம்பில் பசுமை கலந்த நிறிய வெள்ளை மலர்கள் பூக்கும். காய்கள் 2.5 முதல் 5 செ.மீ. அளவில் நட்சத்திர வடிவல் செப்டம்பர் மற்றும் நவம்பர் மாதங்களுக்கு இடையில் தோன்றும்.  
இந்த மரம் எந்த பெரியதாக எந்த நோய்களாலோ அல்லது பூச்சிகளாலோ பாதிக்கப்படுவதில்லை, ஆனால் இது பாலிஸ்டிக்டஸ் அஃபினிஸ் காரணமாக ஃபிலாக்டினியா டெர்மினேல் மற்றும் அழுகல் நோயால் பாதிக்கப்படுகிறது. இது மலேசியா, இந்தோனேசியா, கென்யா ஆகிய நாடுகளிலும் வளர்க்கப்படுகிறது.
# வெண் மருது

## முக்கியத்துவம்

### பட்டு உற்பத்தி

வெண்மருது வணிக முக்கியத்துவம் வாய்ந்த காட்டுப் பட்டான டசர் பட்டை உற்பத்தி செய்யும் அந்தேரியா பாஃபியா அந்துப்பூச்சி இதன் இலைகளை உண்ணும் இனங்களில் ஒன்றாகும்.
# மாவிலங்கம்

**மாவிலங்கம்**, **கூவிரம்**, **மாவிலிங்கு** அல்லது **குமரகம்** (*Crateva religiosa*) என்பது ஒருவகை மரமாகும். இது மூன்று விரல் போன்ற கூட்டிலைகளையும் மலர்ந்ததும் மஞ்சளாகும், வெண்ணிற மலர்களையும் செந்நிற உருண்டையான சதைக்கனிகளையும் உடைய வெண்ணிற மரம். இதன் இலை, வேர், பட்டை மருத்துவ பயன் உடையது.திருச்சேறை (உடையார்கோயில்), திருநாட்டியத்தான்குடி முதலிய தலங்களில் தலமரமாக விளங்குவது மாவிலங்க மரமாகும்.
# கடுக்காய்

**கடுக்காய்** (*Terminalia chebula*) என்பது ஒருவகை மரமாகும். இது தெற்காசியாவிலிருந்து பாக்கித்தான், இந்தியா, நேபாளத்திலிருந்து கிழக்கே தென்மேற்கு சீனா (யுன்னான்) மற்றும் தெற்கே இலங்கை, மலேசியா வியட்நாம் வரை காணப்படுகிறது. சித்த மருத்துவத்தில் மிகச்சிறந்த மருந்துப் பொருட்களில் இது ஒன்று. திருக்குறுக்கைவீரட்டம் திருத்தலத்தின் தலமரமாக விளங்குவது கடுக்காய் மரமாகும்.
# கடுக்காய்

## வகைபிரித்தல்

ஸ்வீடிய இயற்கை ஆர்வலர் *ஆண்டர்ஸ் ஜஹான் ரெட்சியஸ் அப்சர்வில்* இந்த இனத்தை விவரித்தார்.  
இதில் பல வகைகள் அறியப்படுகின்றன, அவை:
# கல்லத்தி

**கல்லத்தி** (Ficus tinctoria) என்பது காட்டத்தி என்றும் குறிப்பிடப்படுகிறது. இது கல்லால மரத்தைச் சேர்ந்த இனவகை. சிறிய ஆலிலை வடிவில் கரும் பச்சையான இலைகளையும் இலைக்கோணங்களில் மெல்லிய கணையுடைய காய்களையும் கொண்ட வெண்பச்சையான மரம். இதன் பால், பட்டை, பழம் ஆகியவை மருத்துவபயன் உடையவை. திருப்பரங்குன்றம் தலத்தின் தலமரம் கல்லத்தி மரம் ஆகும்.
# சதுரக்கள்ளி

**சதுரக்கள்ளி** (Euphorbia antiquorum) என்பது ஆமணக்குக் குடும்பத்தைச் சேர்ந்த சதைப்பற்றுள்ள ஒரு தாவரம் ஆகும். தீபகற்ப இந்தியா முழுவதும் காணப்படுகிறது. தமிழகத்தில் இது வேலிக்காக வளர்க்கப்படுகிறது. பர்மா, சீனா, வங்காளதேசம், இந்தியா, இந்தோனேசியா, ஈரான், மலேசியா, மியான்மர், பாக்கித்தான், தாய்லாந்து, பிலிப்பைன்சு, இலங்கை, வியட்நாம் போன்ற அண்டை பகுதிகளிலும், உலகளவில் பல மண்டலங்களிலும் இயற்கையாக காணப்படுகிறது.  
இந்தச் செடியின் சாறு சுவர் பூச்சுக் கலவைக்கு ஒரு ஆற்றல்வாய்ந்த மூலப்பொருளாக உள்ளது என்று சிற்சாஸ்திரம் குறித்த சமஸ்கிருத நூலான சமரங்கண சூத்திரத்திரத்தில் குறிப்பிடபட்டுள்ளது.  
இந்த தாவர இனமானது யூபோர்பியா பேரினத்தின் மாதிரி இனமாகும்.
# சதுரக்கள்ளி

## விளக்கம்

முப்பட்டையான தண்டுகளை அடுக்கடுக்காகக் கொண்டிருக்கும். மருத்துவக் குணத்தில் சிறந்த நாற்பட்டையான தண்டுடைய இனமும் அரிதாகக் காணப்படும். இதன் சாறு பால் போன்றது. உடலில் பட்டால் எரிச்சலூட்டும் தன்மைவாய்ந்தது. இது நச்சு மூலிகையாகக் கருதப்படுகிறது.திருப்புனவாயில் என்னுந் திருத்தலத்தில் தலமரமாக விளங்கும் நான்கனுள் சதுரக்கள்ளியும் ஒன்றாகும்.
# பராய்

**பராய்** (Streblus asper) அல்லது **புராமரம்** என்பது ஒருவகை மரமாகும். இது **பிராய்**, **பிறமரம்**, **குட்டிப்பலா** என்றும் குறிப்பிடப் படுகிறது. சுரசுரப்பான கரும்பச்சை இலைகளையுடைய வெள்ளை நிற மரம். இம்மரம் புதற்காடுகளில் காணப்படும், இதன் பால், பட்டை, இலை ஆகியவை மருத்துவ குணமுடையவை. திருப்பராய்த்துறை திருக்கோயிலின் தலமரமாக விளங்குவது பராய் மரமாகும்.
# பராய்

## வெளியிணைப்புகள்

-
- Medical research and properties
- History of paper production in Thailand
-
# விக்கிப்பீடியா:விக்கித்திட்டம் பீதர்

பீதர் தொடர்புடைய கட்டுரைகளை உருவாக்குவது, மேம்படுத்துவது இத்திட்டத்தின் நோக்கம்.  
இது ஒரு மிகச் சிறிய, சோதனைத் திட்டமாக இருக்கும்.
# விக்கிப்பீடியா:விக்கித்திட்டம் பீதர்

## கட்டுரைகள் பட்டியல்

1. பீதர்
1. பீதர் மாவட்டம்
1. பீதர் மக்களவைத் தொகுதி
1. பீதர் (வட்டம்) - (:en:Bidar taluka)
1. பீதர் கோட்டை
1. பீதர் கலன் (:en:Bidriware)
1. பீதர் தொடருந்து நிலையம்
1. பீதர் விமான நிலையம் - (:en:Bidar Airport)
1. பீதர் விமானப் படைத் தளம் - (:en:Bidar Air Force Station)
1. பீதர் வரலாறு (:en:History of Bidar)
1. பீதர் மாவட்டத்தில் உள்ள தேசிய முக்கியத்துவம் வாய்ந்த நினைவுச் சின்னங்கள் - (:en:List of Monuments of National Importance in Bidar district)
1. பசவகல்யாணக் கோட்டை (:en:Basavakalyana Fort)
# தொல்லியல் அருங்காட்சியகம், கோயமுத்தூர்

**கோயம்புத்தூர் அரசு அருங்காட்சியகம்** (GOVERNMENT MUSEUM, COIMBATORE) தமிழ்நாட்டில் அருங்காட்சியகத்துறையால் பராமரிக்கப்பட்டு வரும் இருபது மாவட்ட அருங்காட்சியகங்களில் ஒன்று. இது 1990 ஆம் ஆண்டு தொடங்கப்பட்டது. இக்காட்சியகத்தின் வளாகம் தற்பொழுது (2013) கோயம்புத்தூரில் காட்டூர் பகுதியில் வ. உ. சி. பூங்காவிற்கு எதிரில் அமைந்துள்ளது. இப்பகுதிகளில் தமிழக தொல்லியல் துறையினரால் 1980களில் செய்யப்பட்ட ஆராய்ச்சிகளில் கி.மு. 100களில் ரோமானியர்களால் பயன்படுத்தப்பட்ட பழமை வாய்ந்த ரோமானியக் காசுகள், தமிழ் பிராமி எழுத்துக்கள் பொறித்த பானையோடுகள், தமிழ் வட்டெழுத்துக்கள் பொறிக்கப்பட்ட பானையோடுகள் மற்றும் கல்வெட்டுக்கள் அகழ்ந்தெடுக்கப்பட்டன. மேலும் கோயம்புத்தூர் மாவட்டத்தைச் சேர்ந்த பல இடங்களில் அகழ்ந்தெடுக்கப்பட்ட தொல்லியல் பொருட்களுடன், மானுடவியல், நாணயவியல், கலை, வரலாற்றுக்கு முந்தைய காலம், நிலவியல், தாவரவியல், உயிரியல் ஆகிய வகைப்பாட்டில் பொருட்கள் பார்வைக்காக வைக்கப்பட்டுள்ளன.
# தொல்லியல் அருங்காட்சியகம், கோயமுத்தூர்

## காட்சிப் பொருட்கள்

இங்குள்ள காட்சியகத்தில் சிலைகள், பிணப்புதையலுடன் கண்டெடுக்கப்பட்ட பானைகள், கொங்கர் கல்வெட்டுக்கள், நடுகற்கள் போன்றவை காட்சிக்கு வைக்கப்பட்டுள்ளன. இந்த அருங்காட்சியகத்தில் கோயம்புத்தூர் மாவட்டப் பகுதிகளான அவினாசி, காளப்பட்டி, வெள்ளலூர் போன்ற பகுதிகளில் கிடைத்த தொல்லியல் பொருட்களும் பழங்குடியனரான இருளர், மலசர், காடர் ஆகியோரின் பயன்பாட்டுப் பொருட்களும், பண்டைய நாணயங்களும் காட்சிப்படுத்தப்பட்டுள்ளன.
# தொல்லியல் அருங்காட்சியகம், கோயமுத்தூர்

## காட்சிப் பொருட்கள்

### தொல் சிற்பங்கள்

இங்கு பல பழமையான சிறிதும் பெரிதுமான சிற்பங்கள் காட்சிப்படுத்தப்பட்டுள்ளன. அவற்றுள் குறிப்பிடத்தக்கவை:
- கோவைக்கருகிலுள்ள வெள்ளலூரில் அகழ்தெடுக்கப்பட்ட நாயக்க அரசர், அரசி சிலைகள் (கிபி.16 ஆம் நூற்றாண்டு).
- அம்மன் சிலை (கிபி. 18 ஆம் நூற்றாண்டு)
- அவினாசிக்கருகே கிடைத்த சுப்பிரமணியர், வள்ளி, தெய்வயானை சிலைகள் (கிபி. 12 ஆம் நூற்றாண்டு)
# தொல்லியல் அருங்காட்சியகம், கோயமுத்தூர்

## காட்சிப் பொருட்கள்

### முதுமக்கள் தாழி

இங்கு வைக்கப்பட்டுள்ள பெருங்கற்கால (2000 ஆண்டுகளுக்கு முந்தைய) முதுமக்கள் தாழிகளும் அவற்றில் பயன்படுத்தப்பட்ட பாண்டங்களும் காளப்பட்டிக்கருகே கண்டெடுக்கப்பட்டவையென இக்காட்சிகக் குறிப்புகள் தெரிவிக்கின்றன.
# தொல்லியல் அருங்காட்சியகம், கோயமுத்தூர்

## காட்சிப் பொருட்கள்

### தொல் கருவிகள்

வரலாற்றுக்கு முற்பட்ட கற்காலக் கருவிகள், இடைக்கற்கால (கிமு 15000-கிமு 10000) நுண்கருவிகளும் புதைபடிவ எலும்பு எச்சங்களும், புதுக்கற்காலக் (கிமு 10000-கிமு 2000)) கருவிகள் என மூன்று காலகட்டங்களில் பயன்படுத்தப்பட்டவற்றை இங்கு காணலாம்.
# தொல்லியல் அருங்காட்சியகம், கோயமுத்தூர்

## காட்சிப் பொருட்கள்

### பழங்குடியினர்

பழங்குடியினரான காடர், இருளர், மலசர் ஆகியோரது வாழ்வுமுறையைக் காட்டும் அவர்களது வசிப்பிட அமைப்புகள், பயன்படுத்திய பொருட்கள், இசைக்கருவிகள் ஆகியவை காட்சிப்படுத்தப்பட்டுள்ளன.
# தொல்லியல் அருங்காட்சியகம், கோயமுத்தூர்

## காட்சிப் பொருட்கள்

### வழிபாட்டுப் பொருட்கள்

பழங்கால வழிபாட்டுப் பொருட்களும், இசுலாமியர் பயன்படுத்திய வழிபாட்டுப் பொருட்களும் இங்குள்ளன.
# தொல்லியல் அருங்காட்சியகம், கோயமுத்தூர்

## காட்சிப் பொருட்கள்

### நாணயங்கள்

பண்டைய ரோமானியர் நாணயங்கள், கொங்கு சேரர், கொங்கு சோழர், கொங்கு பாண்டியர் மற்றும் கொங்கு பாண்டியர் கால நாணயங்கள், புதுக்கோட்டை அரசர் காலநாணயங்கள், மைசூர் சுல்தான் மற்றும் மதுரை சுல்தான் கால நாணயங்கள், திருவிதாங்கூர் சக்கரக்காசு, ஆங்கிலோ இந்தியக் காசுகள், மைசூர் உடையார் நாணயம், பிரித்தானிய இந்திய நாணயங்கள், இந்தியக் குடியரசின் நாணயங்கள், உலக நாடுகளின் நாணயங்கள் ஆகியவை இங்கு காட்சிப்படுத்தப்பட்டுள்ளன.
# தொல்லியல் அருங்காட்சியகம், கோயமுத்தூர்

## ஆதாரங்கள்

- http://www.tnarch.gov.in/sitemus/mus13.htm
- அரசு அருங்காட்சிகம், கோயம்புத்தூர்
# வகுளம்

**மகிழம்** அல்லது **வகுளம்** அல்லது **இலஞ்சி** அல்லது **மகிழ்** என்பது ஓர் சிற்றின மரம் ஆகும். இம்மரம் தெற்கு ஆசியா, வடக்கு ஆஸ்திரேலியாவில் உள்ள வெப்பமண்டல காடுகளில் காணப்படும் ஒரு நடுத்தர அளவிலான பசுமையான மரமாகும். இந்த மரத்தைப் பொதுவாக ஆங்கிலத்தில் ஸ்பானிஷ் செர்ரி, மெட்லர், என்று அழைக்கின்றனர். இதன் மரக் கட்டை விலைமதிப்பு மிக்கது, இதன் பழம் உண்ணத்தக்கது, மேலும் இதன் பட்டை, பூ போன்றவை பாரம்பரிய மருத்துவத்தில் பயன்படுத்தப்படுகிறது. இந்த மரமானது நல்ல நிழல் தருவதாகவும், வாசம் மிகுந்த மலர்களைக் கொண்டதாலும், இது தோட்டங்களில் வளர்க்கப்படுகிறது. இதன் மலர் தாய்லாந்தின் யலா மாகாணத்தின் மாகாண மலர் ஆகும்.
இதன் பழம் சாப்பிட உகந்தவை. இதன் பழத்தைப் பழங்காலத்தில் மருத்துவத்தில் பயன்படுத்தினர்.
இம்மரம் 16 மீட்டர் வரை வளரக்கூடியது. மார்ச் மாதத்தில் பூத்து ஜூன் மாதத்தில் பழுக்கும். இதன் இலைகள் பளபளப்பாக இருக்கும். இதன் மலர்கள் நறுமணம் கொண்டவை. மணம் மிக்க பூவை மகளிர் தலையில் அணிந்துகொள்வர். இதன் சாற்றினை ஊதுபத்தியில் மணம் சேர்க்கவும், மண-எண்ணெய் மணப்பொடி முதலானவற்றைச் செய்யப் பயன்படுத்துகின்றனர்.
# வகுளம்

## சங்க காலம்

:குறிஞ்சி நிலத்து மகளிர் குவித்து விளையாடிய 99 மலர்களில் ஒன்று வகுளம்
:வையை ஆற்றங்கரையில் பூத்திருந்த மலர்களைப் பட்டியலிடும் பாடல் ஒன்று வகுளம் பூவையும் கூறுகிறது.
:சிலப்பதிகாரம் என்னும் நூலிலும் இந்த வையைக்கரை மலர்ப்பட்டியலில் வகுளம் பூ உள்ளது.
:காவிரிப்பூம்பட்டினத்து மலர்வனத்தில் பூத்திருந்த மலர்களிலும் வகுளம் ஒன்று.
திணைமாலை நூற்றைம்பது என்னும் நூல் இதனை மலைநிலத்தில் புதர் புதராகப் பூக்கும் பூ என்று குறிப்பிடுகிறது.  
- வகுளம் என்பது தலையில் சூடிக்கொள்ளும் 'உச்சிப்பூ' என்னும் அணிகலன். இதனைச் 'சிந்தாமணி' எனவும் கூறுவர். பாடினிக்குப் பரிசாக சங்ககால மன்னர்கள் வழங்கிய 'அழல் அவிர் தாமரை'யை இதனோடு ஒப்பிட்டுக்கொள்ள வேண்டும். தலை உச்சியில் அணிந்த இந்த அணிகலன் இக்காலத்தில் நெற்றிச்சுட்டியாக மாறியுள்ளது.  
இந்தப் பூவின் சிறிய உருவம் பற்றியும், மிகுந்த மணம் பற்றியும் நீதி நூல்கள் பாடியஔவையார் குறிப்பிட்டுள்ளார்.
# இசுலாத்தின் புனித நூல்கள்

**இசுலாமிய புனித நூல்கள்** என்பவை, முசுலிம்களின் நம்பிக்கையின் படி, இறைவனால் பல்வேறு காலகட்டங்களில் இறைத்தூதர்களுக்கு வஹியின் மூலம் இறக்கப்பட்ட இறைவனின் சொற்களாகும். இவ்வேதங்களில், மனித வாழ்க்கைக்குத் தேவையான சட்டங்கள் மற்றும் வாழ்க்கை முறைகள் கூறப்பட்டுள்ளன. குர்ஆன், அல்லாஹ்வால் அருளப்பட்ட இறுதி வேதமாகவும், முன்னர் அனுப்பப்பட்ட வேதங்களை உறுதிப்படுத்துவதாகவும் உள்ளது. குர்ஆன் அல்லாஹ்வால் அருளப்பட்ட இறுதி வேதமாக இருப்பினும், முன்னர் அனுப்பப்பட்ட வேதங்களை நம்புவதும் ஈமானில் ஒரு பகுதியாகும். குர்ஆனுக்கு முன் பல வேதங்கள் அருளப்பட்டு இருப்பினும், முக்கியமானவை மூன்றாகும்.தவ்ராத் (மூசா நபிக்கு அருளப்பட்டது), சபூர் (தாவூது நபிக்கு அருளப்பட்டது), இன்சீல் (விவிலியம்) (ஈசா நபிக்கு அருளப்பட்டது), மற்றும் இறுதியாக திருக்குரான்.
# இசுலாத்தின் புனித நூல்கள்

## முந்தைய வேதங்கள்

குர்ஆனில், அதற்கு முன்பு அருளப்பட்ட மூன்று வேதங்களின் பெயர்கள் குறிப்பிடப்படுகின்றது.  
- தவ்ராத் (தோரா) (*at-Taurāt*): தவ்ராத் வேதம் மூசா நபிக்கு அருளப்பட்டதாக குர்ஆன் குறிப்பிடுகின்றது. மூசா மற்றும் அவரது சகோதரர் ஹாருன் (ஆரோன்) இருவரும் தவ்ராத் வேதத்தை *பனூ இசுராயில்* (இசுராயிலின் குழந்தைகள்) மக்களுக்கு போதித்து வந்தனர். யூதர்கள் தமது இறைத்தூதர்களின் அறிவுரைகளைப் பின்பற்றாமல் தம் மனம் போன போக்கில் தவ்ராத்தை திரித்ததாக குர்ஆன் குறிப்பிடுகிறது.
- சபூர் (*az-Zabur*): குர்ஆன், சபூர் வேதம் தாவூது நபிக்கு அருளப்பட்டதாக குறிக்கின்றது. இது விவிலியத்தின் பழைய ஏற்பாட்டில் திருப்பாடல்கள் (நூல்) ஆக திரித்த வடிவில் உள்ளது என இசுலாமிய அறிஞர்கள் கூறுகின்றனர்.
- இன்சீல் (*al-Injeel*): இன்சீல் வேதம் ஈசா நபிக்கு அருளப்பட்டதாக குர்ஆன் குறிப்பிடுகின்றது. இன்சீல் என்பது விவிலியத்தின் புதிய ஏற்பாடு முழுவதையும் குறிப்பதாக கருதுகின்றனர். ஆனால், இன்சீல் என்பது அல்லாஹ்வால் ஈசா நபிக்கு (இயேசு) அருளப்பட்ட நற்செய்தியை மட்டுமே குறிப்பிடுகின்றது. அது மட்டுமன்றி இசுலாமிய நம்பிக்கைகளின் படி, இன்சீல் வேதமானது குர்ஆனைப் போன்று உலக மக்கள் அனைவருக்கும் அருளப்படாமல் இசுராயிலின் மக்களுக்கு மட்டுமே அருளப்பட்டதாகும். தற்போதைய விவிலியத் திருமுறை நூல்கள், இயேசு மற்றும் சீடர்களின் வாழ்க்கை நிகழ்வுகளை மட்டுமே கூறுகின்றது. அது அல்லாஹ்வால் ஈசா நபிக்கு அருளப்பட்ட ஒற்றை நூலான இன்சீலில் இருந்து முற்றிலும் வேறானது என இசுலாமிய அறிஞர்கள் குறிப்பிடுகின்றனர்.
# சுழற்சி (கணிதம்)

**சுழற்சி** (*Rotation*) என்பது வடிவவியல் தொடர்பான கருத்துரு ஆகும். குறைந்தபட்சம் ஒரு புள்ளியாவது நிலைமாறாமல் இருக்குமாறு குறிப்பிட்ட வெளியில் நிகழும் ஒரு இயக்கமே சுழற்சி. நிலைப்புள்ளியொன்றைப் பொறுத்த, திடப்பொருளொன்றின் இயக்கத்தைச் சுழற்சி குறிக்கிறது. பெயர்ச்சி, எதிரொளிப்பு போன்ற பிறவகை இயக்கங்களிலிருந்து வேறுபட்டுள்ளது:
- பெயர்ச்சிக்கு நிலைப்புள்ளிகளே கிடையாது;
- -பரிமாண வெளிகளில் நிகழும் எதிரொளிப்புகள் ஒவ்வொன்றும் நிலைப்புள்ளிகளாலான பரிணாம மீத்தள (:en:Flat (geometry)) நிலைப்புள்ளிகளைக்கொண்டிருக்கும்.  
கணிதநோக்கில் சுழற்சி ஒரு கோப்பாகும். குறிப்பிட்ட ஒரு நிலைப்புள்ளியைப் பொறுத்த சுழற்சிகள் அனைத்தும் தொகுப்பு செயலியைப் பொறுத்து ஒரு குலமாகும். இக்குலம் "சுழற்சிக் குலம்" எனவும் அதிலுள்ள அனைத்து சுழற்சிகளுக்கும் பொதுவான நிலைப்புள்ளி "சுழற்சி மையம்" எனவும் அழைக்கப்படுகிறது.  
ஒரு சுழற்சியின் நிலைப்புள்ளிகளாலான கோடு "சுழற்சி அச்சு" எனப்படும். இரண்டுக்கு மேற்பட்ட பரிமாணங்களில் மட்டுமே சுழற்சி அச்சுகள் உண்டு. ஒரு சுழற்சியின் கீழ் மாற்றமடையாமல் இருக்கும் தளம் "சுழற்சி தளம்" எனப்படும். சுழற்சி அச்சின் அனைத்துப் புள்ளிகளும் நிலையான புள்ளிகள்; ஆனால் சுழற்சி தளம் நிலையானதாக இருப்பினும் அதன் புள்ளிகள் நிலையானவை அல்ல.
# பட்டாளம் (2009 திரைப்படம்)

***பட்டாளம்*** 2009ல் வெளிவந்த தமிழ் திரைப்படமாகும்.  
இத்திரைப்படத்தில் நடிகை நதியா முக்கிய கதாப்பாத்திரமான பள்ளி நிர்வாகியாக நடித்திருந்தார். இவருக்கும் 9 பள்ளி மாணவ மாணவிகளுக்கும் இடையே இருக்கும் நட்பும் மரியாதையுமே படத்தின் கதைக்கரு.  
இத்திரைப்படத்தினை திருப்பதி பிரதர்ஸ் நிறுவனம் தயாரித்தது.
# திருப்பதி பிரதர்ஸ்

**திருப்பதி பிரதர்ஸ்** தமிழ்த் திரைப்படங்களை தயாரிக்கின்ற நிறுவனமாகும். இதனை லிங்குசாமி மற்றும் சுபாஸ் சந்திரபோஸ் ஆகியோர் 2006ல் உருவாக்கினர்.
# திருப்பதி பிரதர்ஸ்

## வரலாறு

இந்நிறுவனம் எழில் இயக்கிய தீபாவளி திரைப்படத்தினை முதலில் தயாரித்தது. இதில் ஜெயம் ரவி மற்றும் பாவனா ஆகியோர் முக்கிய கதாப்பாத்திரத்தில் நடித்திருந்தனர். இதுவொரு சராசரி வெற்றிப்படமாக அமைந்தது.
# திருப்பதி பிரதர்ஸ்

## திரைப்படங்கள்

| ஆண்டு | தலைப்பு | இயக்குனர்கள் | நடிகர்கள் | குறிப்பு |  |
| --- | --- | --- | --- | --- | --- |
| 2007 | *தீபாவளி* | எழில் (இயக்குநர்) | ஜெயம் ரவி, பாவனா |  |  |
| 2009 | *பட்டாளம் * | ரோகன் கிருஷ்ணா | நதியா, அருண், கிருபா, சத்தியா |  |  |
| 2010 | *பையா* | லிங்குசாமி | கார்த்திக் சிவகுமார், தமன்னா (நடிகை) |  |  |
| 2012 | *வேட்டை* | லிங்குசாமி | ஆர்யா, மாதவன், சமீரா ரெட்டி, அமலா பால் (நடிகை) |  |  |
| 2012 | *வழக்கு எண் 18/9* | பாலாஜி சக்திவேல் | மனிஷா யாதவ் |  |  |
| 2012 | *கும்கி* | பிரபு சாலமன் | விக்ரம் பிரபு, லட்சுமி மேனன் |  |  |
| 2013 | *இவன் வேற மாதிரி* | எம். சரவணன் | விக்ரம் பிரபு |  |  |
| 2014 | *கோலி சோடா* | விஜய் மில்டன் |  |  |  |
| 2014 | *மஞ்சப்பை* | என். ராகவன் | விமல் (நடிகர்), லட்சுமி மேனன் (நடிகை) |  |  |
| 2014 | *சதுரங்க வேட்டை* | ஹச். வினோத் | நடராஜன் சுப்பிரமணியம் |  |  |
| 2014 | *அஞ்சான்* | லிங்குசாமி | சூர்யா (நடிகர்), சமந்தா ருத் பிரபு |  |  |
| 2015 | *உத்தம வில்லன்* | ரமேஷ் அரவிந்த் | கமல்ஹாசன் |  |  |
| 2015 | *இடம் பொருள் ஏவல்* | சீனு இராமசாமி | விஜய் சேதுபதி, விஷ்ணு (நடிகர்), நந்திதா (நடிகை), ஐஸ்வர்யா ராஜேஷ் | படபிடிப்பில் |  |
| 2015 | *ரஜினி முருகன்* | பூர்ணம் | சிவ கார்த்திகேயன், கீர்த்தி சுரேஸ் |  |  |
| TBA | ரா ரா ராஜசேகர் | பாலாஜி சக்திவேல் | படபிடிப்பில் |  |  |
| TBA | 'நான் தான் சிவா | ஆர். பன்னீர்செல்வம் | வினோத் | படபிடிப்பில் | } |
# சதுரங்க வேட்டை

**சதுரங்க வேட்டை** (*Sathuranga Vettai*) 2014 ஆம் ஆண்டு வெளிவந்த தமிழ்த் திரைப்படமாகும். இதனை எச். வினோத் இயக்கியிருந்தார். நடராஜன் சுப்பிரமணியம் மற்றும் இசாரா நாயர் முக்கியக் கதாபாத்திரத்தில் நடித்திருந்தனர்.  
ஈமு கோழி, மண்ணுளிப் பாம்பு, ரைஸ் புல்லிங் போன்ற மக்களை ஏமாற்றும் நபர்களின் உத்திகளை இப்படம் காட்டியது.
# சதுரங்க வேட்டை

## நடிகர்கள்

- நடராஜன் - காந்தி பாபு
- இசாரா நாயர் - பானு
- பொன்வண்ணன் - காவல் அதிகாரி
- இளவரசு - செட்டியார்
- பூக்கடை அ. மனோகரன்.
# அறிதுயில் நிலை

**அறிதுயில் நிலை**, **அறிதுயில்** அல்லது **உறக்கப்போலி** (*Hypnosis*) என்பது மனித சுய நினைவின் ஓர் நிலையாகும். இது அவதானத்தைக் குவியப்படுத்தி, கருத்துத் தெரிவிக்கும் பதிலுக்காக அதிகரித்த கொள்திறனால் சூழல் விழிப்புணர்வு குணவியல்பு குறைத்தலுடன் தொடர்புபட்டது. அறிதுயில் நிலை நடக்கும்போது என்ன நடக்கிறது என்பதை விளக்குதல் இரு வகைப்படுகிறது. மாற்றப்பட்ட நிலை கொள்கைகளின் பார்வையில், அறிதுயில் நிலை மனதின் அல்லது மெய்மறந்த நிலையின் ஓர் மாற்றப்பட்ட நிலை, சாதாரண சுய நினைவு நிலையிலிருந்து விழிப்புணர்வு வேறுபாட்டு படிநிலையால் குறிக்கப்படுகின்றதாகவுள்ளது. வேறுவிதமாகக் கூறுவதாயின், தரமற்ற கொள்கைகள் அறிதுயில் நிலை என்பதை கற்பனைப் பாத்திரம் இயற்றிய சட்ட வடிவமாகக் காண்கின்றன.
# அறிதுயில் நிலை

## விளக்கம்

தம்முன்னால் உள்ளவர் சொல்வதை முழுமையாகச் செவியால் கேட்டு, அதனை நம்பி, அதன்படி நடக்கும் சுயவிழிப்பு அற்ற, அரை உறக்கமும் அரை விழிப்பும் கொண்ட உறக்க நிலை அல்லது துயில் நிலை இதுவாகும். இந்த செயற்கைத் துயில் நிலைக்கு, உளவசிய நிலையை என்பர். இதனை அறிதுயில் நிலை என்றும் அழைப்பர். இந்த நிலையை அடைந்த ஒருவர், விழித்திருக்கும் பொழுது, தம்முன்னால் சொல்வதை ஆராயாமல் நம்பாதவனாயிருந்த போதிலும், இந்த நிலையில் உள்ள பொழுது ஆராயும் ஆற்றலை அறவே இழந்து, தன்னிடம் பேசும் வசியக்காரன் சொற்களைக் கட்டளையாக ஏற்று, அப்படியே கீழ்ப்படிந்து நடக்கும் தன்மை உடையவனாக ஆகிவிடுகின்றான். இந்த நிலையானது, ஏதோ அபூர்வமான மந்திர வித்தை என பலர் நினைப்பது தவறாகும். அன்றாட வாழ்க்கையில், பிறர் வசியம் செய்யாமலேயே, நாம் படிக்கும் நூலிலும், கேட்கும் இசையிலும் மெய்ம்மறந்து விடுகிறோம். இதனை இத்துயில் நிலையின் வேறுபட்ட வடிவம் எனலாம்.
# அறிதுயில் நிலை

## வரலாறு

இத்தகைய மன ஆற்றல் ஒன்று இருப்பதும், அதைப் பயன்படுத்துவதும், ஆயிரக்கணக்கான ஆண்டுகளுக்கு முன்னரே பாரசீக அறிஞர்களும் இந்திய யோகிகளும் அறிந்த இருந்தனர். ஆயினும், அறிவியில் விஞ்ஞானிகள் இந்த ஆற்றல் மீது அக்கறைகொள்ளவில்லை.எனினும்,18ஆம் நூற்றாண்டில் வியன்னா நகரத்து மருத்துவர் மெஸ்மர் இந்தச் சக்தியைக்கொண்டு பல நோய்களைக் குணப்படுத்தியதாகக் கூறிய பொழுதுதான், மற்ற ஆய்வறிஞர்கள் உணர்ந்தனர். அதனாலேயே அந்தச் சக்தி முதலில் மெஸ்மரிசம் என்று பெயர் பெற்றது. ஆயினும் அறிவியல் அறிஞர்களின் சங்கத்தார், அவருடைய முறையைப்பற்றி விரோதமான கருத்துக் கூறியபடியால் அது கையாளப்படாமல் போயிற்று. 19ஆம் நூற்றாண்டின் இடையில் ஜேம்ஸ் பிரெய்டு என்னும் மான்செஸ்டர் உடல் மருத்துவர் அதைப் புதுப்பித்து, ஹிப்னாட்டிஸம் என்னும் பெயரில் அழைத்தார். இந்த மருத்துவர், வசியம் என்ற மனமயக்கும் நிலை ஏற்படுவதற்குக் காரணம், வசியநீர் ஆகும். வசியக்காரன் உடம்பிலிருந்து, வசியம் அடைபவன் உடம்பில் புகுவதே என்று மெஸ்மர் கூறியதை மறுத்தார். சொன்னபடி செய்யும் மன எண்ணங்களை எழுப்பும் ஆற்றல், ஒருவரின் உள்ளத்திலேயே உள்ளது என்று கூறி நிரூபித்தார். இந்த கொள்கையே, வசிய ஆற்றலைக் குறித்து, பன்னாட்டு விஞ்ஞானிகளும் ஆராய்வதற்கு அடிநிலையாக அமைந்தது. ஐரோப்பாவிலும், அமெரிக்காவிலும், பல மருத்துவர்கள், இந்த ஆற்றலைப் பயன்படுத்திச் சித்தக் கோளாறு நோய்களைக் குணப்படுத்தத் தொடங்கினார்கள். 1912ஆம் ஆண்டில் பிரித்தானிய மருத்துவச் சங்கத்தார், இந்த முறை மனநோய்களைப் பரிசீலனை செய்யவும், குணப்படுத்தவும் முக்கியமான ஒரு கருவியாகவும், வழிமுறையாகவும் ஏற்றுக் கொண்டனர்.
# அறிதுயில் நிலை

## மருத்துவ முறை

தற்காலத்தில் கையாளப்படும் வசியமுறை வசியமடைய வேண்டியவனை, உறங்குவதற்கு ஏற்ற அமைதியுள்ள இடத்தில், படுக்க வைத்து, உளமருத்துவர் தன்னையோ அல்லது ஏதேனும் பளபளப்பான ஒரு பொருளையோ, இமை கொட்டாமல் பார்க்கும்படி முதலில் சொல்வார். தன் முன்னால் படுத்து இருப்பவனின் முகத்தையும் மார்பையும் மிருதுவாக வருடிக் கொண்டே, “உறங்கு-இதோ உறங்கப் போகிறாய்-இதோ உறங்குகிறாயே-ஆமாம் உறங்கியே போனாய்” என்று மிக மெதுவாகக் கூறி, துயில் நிலைக்கு, தமது நோயாளியை, அந்த துயில் நிலைக்கு ஆட்படுத்துவார். உடனே அறிதுயில் நிலை உண்டாய் விடுகிறது. இந்நிலையானது, 'விழித்துக்கொள்-எழுந்திரு' என்ற கட்டளை பிறக்கும்வரை நீடித்திருக்கும்.  
ஆயினும் இக்காலத்தில் நோய்களைக் குணப்படுத்த, இந்த முறையை அதிகமாகப் பயன்படுத்துவதில்லை. நோயின் காரணத்தைக் கண்டுபிடித்து, அதை நீக்குவதே, அறிவியல் முறையான சிகிச்சையாகும் என்பதே இதற்குரிய அடிப்படைக் காரணம் ஆகும். எனினும், நரம்புச் சம்பந்தமான கோளாறுகளையும், உறக்கமின்மை, வலி, கடல்நோய், திக்கிப் பேசுதல் போன்றவைகளையும் குணப்படுத்துவதற்கும், இம்முறை பயன்பட்டு வருகிறது. பிரான்சு நாட்டிலிருந்த எமீலி கூவே என்னும் உளவியற் அறிஞர், 'பிறர் வசியம் செய்ய வேண்டியது கூட இல்லை; தம்மைத் தாமே கூட வசியம் செய்து கொண்டு, நோயையும் உள்ளச் சோர்வையும் நீக்கிக் கொள்ளலாம்' என்று கருத்தெய்துகிறார். இதனை, தன் கருத்தேற்றம் (Auto-suggestion) என்று கூறுவர்.
# ஆர் எஸ் எஸ் பிரச்சாரகர்

**ஆர்எஸ்எஸ் பிரச்சாரகர்** (*RSS Pracharak*) என்பது ராஷ்டிரிய சுயம்சேவக் சங்கத்தின் (ஆர்எஸ்எஸ்) முழுநேர ஊழியரைக் குறிக்கும். இச்சங்கத்தின் கூட்டங்களுக்கும், பயிற்சி வகுப்புகளுக்கும் ஏற்பாடு செய்தல், பொதுக் கூட்டங்களில் விரிவுரை ஆற்றுவது, இந்து தேசியம், இந்துத்துவா போன்ற தத்துவங்களை இந்துக்களிடையே பரப்புதல், சங்கப் பரிவார் அமைப்புகளுக்கு தேவையான வழிகாட்டுதல் போன்றவையே ஒரு பிரச்சாரகரின் முக்கியப் பணிகள் ஆகும்.  
துவக்கக் காலத்தில் அடல் பிகாரி வாஜ்பாய், லால் கிருஷ்ண அத்வானி, நரேந்திர மோதி, இல. கணேசன் போன்றவர்கள் ராஷ்டிரிய சுயம்சேவக் சங்கத்தின் பிரச்சாரகர்களாக இருந்தவர்களே.
# ஆணி மாண்டவ்யர்

**ஆணி மாண்டவ்யர்** (Animandavya) முனிவர் தனது ஆசிரமத்திற்கு அருகில் உள்ள மரத்தினடியில் அமர்ந்து பேசா நோன்பு (மௌன விரதம்) மேற்கொண்டிருந்த நேரத்தில், காவலர்களால் துரத்தப்பட்ட திருடர்கள், தாங்கள் கொள்ளையடித்த பொருட்களை மாண்டவ்யரின் ஆசிரமத்தில் மறைத்து வைத்து, தாங்களும் அங்கேயே மறைந்து கொண்டனர். காவலர்கள் ஆசிரமத்தை அடைந்து, திருடர்களைப் பற்றியும், அவர்களின் கொள்ளைப் பொருட்களைப் பற்றியும் மாண்டவியரிடம் கேட்டனர்.  
**மாண்டவ்யர்** மௌன விரதத்தில் இருந்ததால், காவலர்களுக்கு மறுமொழி சொல்லவில்லை. எனவே காவலர்கள் ஆசிரமத்தில் நுழைந்து அங்கு மறைந்திருந்த திருடர்களையும், கொள்ளையடித்த பொருட்களையும், முனிவரையும் இழுத்துக் கொண்டுபோய் மன்னன் முன் நிறுத்தினர். மன்னனின் ஆணைப்படி, திருடர்களுடன் சேர்த்து முனிவரும் கழு மரத்தில் ஏற்றப்பட்டார். முனிவர் கழுவிலேற்றப்பட்ட பிறகும், சாகாமல் உயிருடன் இருப்பதைக் காவலர்கள் மூலம் அறிந்த மன்னவன் மாண்டவிய முனிவரிடம் மன்னிப்பு கோரினார்.  
மன்னனின் ஆணைப்படி, மாண்டவ்யரின உடலுக்கு வெளியே உள்ள கழு மரத்தின் பகுதிகளை மட்டும் வெட்டி எடுத்தனர். கழுவின் ஒரு பகுதியை உடலுடன் தாங்கிக் கொண்டே பயணித்த மாண்டவிய முனிவர் **ஆணி மாண்டவ்யர்** என்ற பெயரால் அறியப்பட்டார்.  
பின்னர் ஆணி மாண்டவியர், எமனிடம், ஒரு தவறும் செய்யாத தன்னைக் கழுவில் ஏற்றித் தண்டனை அடைய காரணம் கேட்டார். அதற்கு எமன், முற்பிறவியில் நீங்கள் சிறுவனாக இருந்த போது, புல்லைக் கொண்டு ஒரு பூச்சியின் பின்புறத்தைத் துளைத்த செயலே, இப்பிறவியில் கழுவில் ஏற்றப்படக் காரணமாயிற்று என்றார்.  
குழந்தைகள் செய்யும் தவறுகளைச் சாத்திரங்கள் பாவமாக கொள்ளாது என்று கூறுகையில், சிறு குற்றத்திற்காக என்னைக் கொடுமையாக தண்டித்தபடியால், மனிதர்களில் கீழ்க் குடியில் பிறப்பாய் என எமனுக்கு சாபமிட்டார் ஆணி மாண்டவ்யர். எமனும் அடுத்த பிறவியில் விதுரனாகப் பிறந்தார்.
# ஆணி மாண்டவ்யர்

## மரபுரிமை பேறுகள்

குஜராத் மாநிலத்தின் கட்ச் மாவட்டத்தில் ஆணி மாண்டவ்யர் பெயரால் மாண்டவி எனும் நகரம் கிபி 1580ல் நிறுவப்பட்டது.
# வார்ப்புரு:வைணவ தலைப்புகள்

|list2title =
|list2 =
- திருமால்
- கிருட்டிணன்
- இராமர்  
|list3title =
|list3 =
;தசாவதாரம் (இந்து சமயம்)
- மச்ச அவதாரம்
- கூர்ம அவதாரம்
- வராக அவதாரம்
- நரசிம்மர்
- வாமனர்
- பரசுராமர்
- இராமர்
- பலராமன்
- கிருட்டிணன்
- கல்கி (அவதாரம்)
;பிற அவதாரங்கள்
- மோகினி
- நர நாராயணன்
- ஹயக்ரீவர்
;தொடர்புடையவை
- திருமகள்
- சீதை
- அனுமன்
- ஆதிசேஷன்  
|list4title = [[இந்து நூல்கள்|]]
|list4 =
- வேதம்
- உபநிடதம்
- *பகவத் கீதை*
- நாலாயிர திவ்வியப் பிரபந்தம்
- *இராமசரிதமானஸ்*
;புராணம்
- விஷ்ணு புராணம்
- *பாகவதம்*
- நாரத புராணம்
- கருட புராணம்
- பத்ம புராணம்
- ஆக்கினேய புராணம்  
|list5title =
|list5 =
- சிறீ சம்பரதாயம் (விசிட்டாத்துவைதம்)
- பிரம்மா சம்பரதாயம் துவைதம்
- ருத்ரா சம்பரதாயம்  
|list6title = தத்துவாதிகள்
|list6 =
- நம்மாழ்வார்
- ஆளவந்தார்
- இராமானுசர்
- மத்துவர்
- சைதன்யர்
- வல்லபாச்சார்யா
- சங்கரதேவ்
- மகாதேவ்
- நிம்பர்க்கர்
- பிள்ளை லோகாசாரியார்
- வேதாந்த தேசிகர்  
|list7title =
|list7 =
- இஸ்கான்
- வைகானசம்  
|belowstyle = background-color :#001A57
|below =  
|name = வைணவ தலைப்புகள்
}}<noinclude>  
</noinclude>
# அண்ணா பல்கலைக்கழகம்

****அண்ணா பல்கலைக்கழகம்****  
| **குறிக்கோள் வாசகம்** | Progress Through Knowledge (அறிவின் மூலம் முன்னேற்றம்) |  |
| --- | --- | --- |
| **தொடக்கம்** | 1978 |  |
| **பள்ளி வகை** | இணைவு பல்கலைக்கழகம் |  |
| **துணை-வேந்தர்** | ஆர்.வேல்ராஜ் |  |
| **அமைவிடம்** | கிண்டி சென்னை, தமிழ் நாடு, இந்தியா |  |
| **புவியியல் ஆள்கூறுகள்** |  |  |
| **வளாகம்** | 100 ஏக்கர்கள் (400,000 m²) |  |
| **இணைய முகவரி** | http://www.annauniv.edu/ | } |  
**அண்ணா பல்கலைக்கழகம்** (*Anna University*) இந்தியாவின், தலைசிறந்த பல்கலைக்கழகங்களில் ஒன்றாகும். 1978ஆம் ஆண்டில், சென்னையில் நிறுவப்பட்ட இப்பல்கலைக்கழகம், பொறியியல், தொழினுட்பம் மற்றும் அதன் தொடர்புடைய அறிவியல் துறைகளில் உயர்கல்வி பட்டப்படிப்புகள் வழங்குவதுடன் ஆராய்ச்சிப் பணிகளையும் மேற்கொள்கிறது. இதன் முதன்மை வளாகம் சென்னையின் கிண்டியிலும், துணைக்கோள் வளாகம் சென்னையின் குரோம்பேட்டையிலும்உள்ளன.  
அஃதே, நாட்டு நிறுவன தரவரிசை கட்டமைப்பு இதனை பத்தாவது இடத்தில் அமர்ந்திருக்கிறது. மேலும் பல்கலை கழக்கங்களுள் நான்காவது இடத்திலும், பொறியியலில் எட்டாவது இடத்திலும் தரவரிசைப்படுத்திருகிறது. முதன்மை வளாகத்தில் கிண்டி பொறியிற் கல்லூரி, அழகப்பர் தொழில்நுட்பக் கல்லூரி, கட்டிடக்கலை மற்றும் திட்டமிடல் பள்ளி மற்றும் சென்னை பல்கலைக்கழகத்தின் மூன்று தொழில்நுட்ப துறைகளும் உள்ளடங்குவனவாகும். சென்னை தொழில்நுட்ப நிறுவன வளாகம் குரோமேபேட்டையில் அமைந்துள்ளது.
# அண்ணா பல்கலைக்கழகம்

## வரலாறு

### உருவாக்கம்

- 1978 ஆம் ஆண்டு, செப்டம்பர் 4-இல், சென்னையின் பழம்பெரும் தொழில்நுட்ப கல்வி நிறுவனங்களான கிண்டி பொறியியல் கல்லூரி, அழகப்பர் தொழில்நுட்பக் கல்லூரி, மெட்ராசு தொழில்நுட்ப கழகம் ஆகியவற்றை ஒருங்கிணைத்து ஒற்றைப் பல்கலைக்கழகமாகப் பேரறிஞர் அண்ணா தொழில்நுட்பப் பல்கலைக்கழகம் உருவாக்கப்பட்டது.
- பின்னர் 1982 ஆம் ஆண்டு பேரறிஞர் அண்ணா தொழில்நுட்ப பல்கலைக்கழகம் என்னும் பெயரிலிருந்து 'பேரறிஞர்' மற்றும் 'தொழில்நுட்ப' ஆகிய சொற்கள் நீக்கப்பட்டு **அண்ணா பல்கலைக்கழகம்** என்று பெயர் மாற்றப்பட்டது.
# அண்ணா பல்கலைக்கழகம்

## வரலாறு

### மறுசீரமைப்பு

- 2001-ம் ஆண்டு: டிசம்பர் முதல் ஏறக்குறைய தமிழ்நாட்டில் உள்ள அனைத்துப் பொறியியல் கல்லூரிகளும் அண்ணா பல்கலைக்கழகத்தின் கீழ் இணைக்கப்பட்ட பின் சேர் பல்கலைக்கழகமாக, அண்ணா பல்கலைக்கழகம் செயல்பட்டு வருகிறது.
- 2007-ம் ஆண்டு: நிர்வாக வசதிகளுக்காக ஜனவரி முதல் அண்ணா பல்கலைக்கழகம் கீழ்கண்டவாறு 6 பல்கலைகழகங்களாகச் செயல்பட்டு வந்தது:
:* அண்ணா பல்கலைக்கழகம், சென்னை - கிண்டி வளாகம்
:* அண்ணா பல்கலைக்கழகம், சென்னை - தரமணி வளாகம்
:* அண்ணா பல்கலைக்கழகம் சென்னை - மண்டல அலுவலகம், திருச்சிராப்பள்ளி
:* அண்ணா பல்கலைக்கழகம் சென்னை - மண்டல அலுவலகம் திருநெல்வேலி
:* அண்ணா பல்கலைக்கழகம் சென்னை - மண்டல அலுவலகம் மதுரை
:* அண்ணா பல்கலைக்கழகம் சென்னை - மண்டல அலுவலகம், கோயம்புத்தூர்.  
- 2007-ம் ஆண்டு: அனைத்து அண்ணா பல்கலைக்கழகங்களையும் ஒருங்கிணைக்கச் சட்டசபையில் தீர்மானம் நிறைவேற்றப்பட்டது.
- 2012-ம் ஆண்டு: ஆகஸ்ட் 1 முதல் அனைத்து அண்ணா பல்கலைகழகங்கள் மற்றும் வளாகங்களும், அண்ணா பல்கலைகழகத்துடன் ஒருங்கிணைக்கப்பட்டன.
# அண்ணா பல்கலைக்கழகம்

## வளாகம்

பல்கலைக்கழகத்தின் முதன்மை வளாகம், தென்சென்னை பகுதியில் 100 ஏக்கர் (400,000 சதுர.மீ) பரப்பில் அமைந்துள்ளது. அடையாறும் தமிழக ஆளுனர் மாளிகையான ராஜ்பவனும் இவ்வளாகத்தை ஒட்டி அமைந்துள்ளன. முதன்மை வளாகத்தில் கிண்டி பொறியியல் கல்லூரி, அழகப்பர் தொழில்நுட்பக் கல்லூரி, கட்டிடக்கலை மற்றும் திட்டமிடுதல் பள்ளி அமைந்துள்ளன. மெட்ராசு தொழில்நுட்ப கழகம் 200,000 சதுர மீட்டர் பரப்பளவில் குரோம்பேட்டை வளாகத்தில் அமைந்துள்ளது. அழகப்பர் தொழில்நுட்பக் கல்லூரியின் சில ஆய்வுக்கூடங்கள் தரமணி வளாகத்தில் அமைந்துள்ளன. படத்தில் காண்பிக்கப்பட்டுள்ள அறிவியல் மையம் கிண்டி பொறியியல் கல்லூரி வளாகத்தில் அமைந்துள்ளது.
# அண்ணா பல்கலைக்கழகம்

## சேர்க்கை

தமிழ்நாடு தொழில்முறைக்கல்வி படிப்புகள் நுழைவுத்தேர்வின் வழியாக தொழில்முறைகல்விக்கானமாணவர் சேர்க்கை 2006 வரை நடைமுறையில் இருந்தது. 2007-2008 கல்வி ஆண்டிலிருந்துமாணவர்கள் மேன்னிலை (12ஆம் வகுப்பு) கல்வியின் மதிப்பெண்கள் வாயிலாகச் சேர்க்கைத் தொடங்கி நடைமுறையில் உள்ளது. முதுகலை கல்வி சேர்க்கை TANCETமற்றும் GATE போன்ற நுழைவுத்தேர்வுகளின் மதிப்பெண்கள் கொண்டு நடத்தப்படுகிறது.
# அண்ணா பல்கலைக்கழகம்

## கல்வி

தனது இணைப்பு கல்லூரிகள் வாயிலாக பொறியியல் மற்றும் தொழில்நுட்ப கல்வியை வழங்கிவருகிறது. இது இரட்டை அமைப்பைச்சார்ந்ததாகும், அவ்வண்ணம் ஒரு கல்வி ஆண்டிற்கு இருமுறையாக - முதலாவது அரையாண்டு நவம்பர்-திசம்பர் மாதங்களிலும், இரண்டாவது அரையாண்டு மே-சூன் மாதங்களிலும் தேர்வுகள் நடைபெறும்.
# அண்ணா பல்கலைக்கழகம்

## கல்வி

### தரவரிசை

பன்னாட்டு வழியில், அண்ணா பல்கலைக்கழகம் கியூஎஸ் உலக பல்கலைகழகங்களின் தரவரிசை பட்டியலில் 651-700 ஆக மதிப்பிடப்பட்டுள்ளது. அதே தரவரிசையில் ஆசியாவில் 301-350வதாகவும் மற்றும் பிரிக்ஸ் நாடுகளில் 85வதாகவும் மதிப்பிடப்பட்டுள்ளது.
# அண்ணா பல்கலைக்கழகம்

## இணைந்துள்ள கல்லூரிகள்

அண்ணா பல்கலைக்கழகச் சீரமைப்பு விதி (The Anna University Amendment Act) 2001-இன் படி, ஏறக்குறைய தமிழ்நாட்டில் உள்ள அனைத்துப் பொறியியல் கல்லூரிகளும் அண்ணா பல்கலைக்கழகத்தின் கீழ் இணைக்கப்பட்டன. இவற்றுள் ஆறு அரசு பொறியியல் கல்லூரிகளும் மூன்று அரசு உதவி பெறும் தனியார் பொறியியல் கல்லூரிகளும் 225 தனியார் சுயநிதி பொறியியல் கல்லூரிகளும் அடங்கும்.
# அண்ணா பல்கலைக்கழகம்

## துணைக்கோள் மற்றும் தொலைக்காட்சி

இ.வி.ஆ.நி. அண்ணா பழ்கலைக்கழகத்திற்கு தனியே தொலைக்காட்சி ஒளியலை வரிசை உருவாக்கிக்கொள்ள அனுமதி அளித்துள்ளது. கழகம், தமிழ்நாட்டின் முதல் ஊடாடும் துணைக்கோள் முனையத்தை எடு சாட்-யின் கேயூ வரிசை கீழ் நிறுவியுள்ளது. அண்ணா பல்கலைக்கழகத்தின் அனுசாட் இந்திய தமிழக மாணவர்களால் உருவாக்கப்பட்டது. இந்தியாவிலேயே மாணவர்களால் தயாரிக்கப்பட்ட முதல் துணைக்கோள் மற்றும் இ.வி.ஆ.நி. தவிர்த்து பிற நிறுவனங்கள் உருவாக்கி இயக்கும் முதல் இந்திய துணைக்கோள் அனுசாட் ஆகும். இது முதன்மை சேமிப்பு மற்றும் முன்னோக்கு தாங்காற்றலும், துணைவினை தொழில்நுட்ப செயல்முறைத் தாங்காற்றலும் கொண்டுள்ளது. இது முனைய துணைக்கோள் ஏவுகலம் C-12 உடன் 20 ஏப்ரல் 2009 அன்று விண்ணில் ஏவப்பட்டது. இந்த துணைக்கோளின் உருவாக்கத்திற்கு இ.வி.ஆ.நி. துணைநின்றது.
# அண்ணா பல்கலைக்கழகம்

## குறிப்பிடத்தக்க முன்னாள் மாணவர்கள்

- ஆ. ப. ஜெ. அப்துல் கலாம், முன்னாள் இந்தியக் குடியரசுத் தலைவர்
- கிரேசி மோகன், புகழ்ப்பெற்ற தமிழ் நகைச்சுவை நாடக ஆசிரியர், நடிகர்.
- 'சுஜாதா' ரங்கராஜன் , பிரபல தமிழ் எழுத்தாளர்
- ராஜ் ரெட்டி, 1994ம் ஆண்டிற்கான டியூரிங் பரிசு வென்றவர், கார்னெகி மெல்லன் பல்கலைக்கழகத்திலுள்ள கணிப்பொறியியல் துறையின் முன்னாள் முதல்வர்.
- கிருஷ்ணமாச்சாரி ஸ்ரீகாந்த், முன்னாள் இந்திய மட்டைப்பந்து விளையாட்டு வீரர்
# அண்ணா பல்கலைக்கழகம்

## மதிப்பீடு முறை

மற்ற பல்கலைக்கழகங்களைப் போன்றே இக்கழகத்திலும் மாணவர்களின் கல்வித்திறனை மதிப்பிட 'வரவுகள்' முறை பயன்படுத்தப்படுகிறது. ஒவ்வொரு பாடதிட்டத்திற்கும் 'வரவுகள்' (வழமையாக 1 முதல் 4) வழங்கப்படுகிறது. பட்டம் பெறுவதற்கு குறைந்தளவு 'வரவுகள்' வாங்கியிருக்க வேண்டும். இந்த அளவு பாடதிட்டம், துறை மற்றும் விருப்பத்தேர்வுகளைப் பொறுத்து அமையும். **தர எண் சராசரி** (GPA) **0** - **10** உள்ளாக அளவு கொண்டிருக்கும்.  
கீழ்வரும் ஆங்கில எழுத்துக்கள் தர மதிப்பாக ஒவ்வொரு பாடத்திட்டத்திலும் வழங்கப்படுகிறது:
| W |
| --- |  
'U' பெற்றவர் பாடத்தில் தேறவில்லை என்பதையும் 'W' பாடதிட்டதிற்கு தேவையான வருகை இல்லை எனவும் குறிக்கும். இரண்டுக்குமே அவர் பாடதிட்டத்தில் தவறிவிட்டார் எனக் கொள்வர். தர எண் சராசரி, GPA, வரவுகளுக்கு சரியான எடை கொடுக்கப்பட்ட தர எண்ணிக்கைகளின் சராசரி.  
::<math> CGPA \,\! = {\sum_{i=1}^N C_i . {GP}_i \over \sum_{i=1}^N C_i}</math>  
இங்கு:
:* <math>N</math> எடுத்துக்கொண்ட பாடங்களின் எண்ணிக்கை,
:* <math>C_i</math> <math>i^{th}</math> பாடத்திற்கு வரவுகள்,
:* <math>{GP}_i</math> தர எண்ணிக்கை <math>i^{th}</math> பாடத்திற்கு, மற்றும்
:* <math>CGPA</math> கூட்டு தர எண் சராசரி
# அண்ணா பல்கலைக்கழகம்

## பிற தகவல்கள்

- இப்பல்கலைக்கழகம், 1978 முதல் 1982 வரை, "பேரறிஞர் அண்ணா தொழில்நுட்பப் பல்கலைக்கழகம்" என்று அழைக்கப்பட்டது. அதன் பின் தற்போதைய பெயருக்கு மாறியது.
- அண்மையில், தேசிய அங்கீகாரக் குழு (National Accreditation Committee) அண்ணா பல்கலைக்கழகத்திற்கு 5 நட்சத்திர அங்கீகாரம் வழங்கியுள்ளது.
# 2010 தந்தேவாடா பேருந்து குண்டுவெடிப்பு

**2010 தந்தேவாடா பேருந்து குண்டுவெடிப்பு**, மே 17, 2010 அன்று சத்தீசுகர்மாநிலத்தின் தந்தேவாடா மாவட்டத்தில் தந்தேவாடாவில் இருந்து 50 கி.மீ தொலைவில் ஓர் பேருந்து கண்ணிவெடி தாக்குதலுக்கு உண்டான நிகழ்வைக் குறிப்பதாகும். சிறப்புக் காவல் அதிகாரிகள், பொதுமக்கள் உள்பட, இச்சம்பவத்தில் பலியானோர் எண்ணிக்கை 31-இல் இருந்து 44-க்குள் இருக்கும் என்று அறிவிக்கப்பட்டது.  
பொதுமக்கள் பயணிக்கும் பேருந்தைத் குறிவைத்துத் தாக்கிய முதல் நக்ஸல் தாக்குதல் இதுவெனக் கருதப்படுகிறது. இச்சம்பவம் 2001 தந்தேவாடா மாவோயிஸ்டு தாக்குதலில் 76 மத்திய சேமக் காவல் படை வீரர்கள் படுகொலை செய்யப்பட்ட ஒரு மாதத்திற்குப் பிறகு நிகழ்ந்தது.
# சித்திரை வெண்குடை திருவிழா

**சித்திரை வெண்குடை திருவிழா** என்பது பராம்பரியமாய் வாழும் அப்பகுதி தேவேந்திரகுல வேளாளர் சமூகத்தினரால், விருதுநகர் மாவட்டத்திலுள்ள, ராஜபாளையத்தில் நடத்தப்படுகின்ற ஓர் திருவிழாவாகும். ராஜபாளையத்தில் உள்ள சீனிவாசன் புதுத்தெரு, செல்லம் வடக்கு, தெற்கு தெருக்கள், அம்மன் பொட்டல் தெரு, மாடசாமி கோவில் தெரு, ஆனையூர் தெரு, மத்திய வடக்கு தெரு போன்ற தெருக்களில் வசிப்பவர்கள் இத்திருவிழாவினை நடத்துகிறார்கள். இந்த திருவிழாவில் வெண்குடை ஏந்தியவாறு ஏழு தெருக்களில் வலம் வருகிறார்கள்.  
இத்திருவிழா பல்வேறு சமூகத்தினரால் சிறப்பாக கொண்டாடப்படுகிறது.
# வெப்பாலை

**வெப்பாலை** (*Wrightia tinctoria*) என்பது ஒரு பூக்கும் தாவரமாகும். *ரைட்டியா* என்ற பேரினத்தைச் சேர்ந்த இந்த மரமானது இந்தியா, தெற்காசியா, ஆத்திரேலியா போன்ற நாடுகளில் வறண்ட மற்றும் ஈரப்பதமான பகுதிகளில் பரவலாகக் காணப்படுகிறது. இது பழந்தமிழகத்தில் பாலை என அழைக்கப்பட்டது. ஐந்திணைகளில் ஒன்றான பாலை நிலத்துக்குப் பெயர் தந்தது இம்மரமே. இது **,** **வெட்பாலை**, **நிலப்பாலை**, **பாலை**, **நிலமாலை**, **வற்சம்**, **குடசம்** என்றும் அழைக்கப்படுகிறது. கடும் கோடையிலும் தளிரும், மலருமாக இந்த மரம் காட்சி தரும். யானைகள் தம் தாகம் தீர்த்துக் கொள்ளப் பாலை மரப்பட்டைகளைக் கிழித்து நீரை உறிஞ்சும். பட்டை உரிக்கப்பட்ட மரம், தந்தம் போல வெண்மையாகக் காணப்படும். எனவே இதற்குத் தந்தப்பாலை என்ற பெயரும் உண்டு. இத்தாவரத்தின் பல்வேறு பகுதிகள் மரபார்ந்த மருத்துவத்தில் பயன்படுத்தப்படுகின்றன. ஆனால் எந்தவொரு நோய்க்கும் சிகிச்சையளிப்பதில் இது பயனுள்ளதாகவோ பாதுகாப்பானதாகவோ இருப்பதற்கான அறிவியல் சான்றுகள் எதுவும் இல்லை.
# வெப்பாலை

## பெயர்

வெப்பாலை வறண்ட நிலத்தில் வளரும் மரம் என்பதாலும், பாலைத் திணைக்குரிய மரம் என்பதாலும் வெட்‘பாலை’ என்ற பெயர் உருவானது என்றும், இந்த மரத்தின் இலையைக் கிள்ளினால் வெண்மையான பால் வருவதால் இந்த வெண்மையான பாலின் நிறமே இதன் பெயருக்குக் காரணம் என்றும் கூறப்படுகிறது. ஆனால் 18 மீ வரை வளரக்கூடியது.
# வெப்பாலை

## பரவல்

வெப்பாலை முக்கியமாக ஆத்திரேலியா, இந்தியா, மியான்மர், நேபாளம், திமோர், வியட்நாமில் காணப்படுகிறது.
# வெப்பாலை

## சூழலியல்

வெப்பாலை மெதுவாக வளரும் தாவரமாகும். சுமார் 5–8 வயதாக இருக்கும்போது பூக்கத் தொடங்கும். இது வறண்ட, அரை வறண்ட, சமவெளி, பாறைகள் கொண்ட மண், ஈரமான பகுதிகள், குறிப்பாக வறண்ட மணல் நிறைந்த இடங்கள் அல்லது மலைச்சரிவுகள் மற்றும் பள்ளத்தாக்குகள் போன்ற பல்வேறு வகையான மண் வகைகளிலும் வளரும். இந்த மரத்தை வெட்டினால்கூட நன்கு துளிர்க்கக்கூடியது, மேலும் வேர்களில் பக்கக் கன்றுகள் உருவாகும்.
# வெப்பாலை

## சூழலியல்

### மரபு மருத்துவத்தில்

ஆயுர்வேதம் உள்ளிட்ட மரபார்ந்த மருத்துவ முறைகளில், வெப்பாலை மரம் ஸ்வேத குட்டஜா என்றும், இதன் விதைகள் இந்த்ராயவா அல்லது இந்த்ராயவா என்றும் அழைக்கப்படுகின்றன. சித்த மருத்துவத்தில் இதன் இலைகளை அடிப்படையாகக் கொண்டு வெப்பாலைத் தைலம் தயாரிக்கபடுகிறது. அது தோல் நோய்களுக்கு மருந்தாகப் பயன்படுத்தப்படுகிறது. இம்மரத்தின் விதைகள், பட்டைகள் போன்றவை காயம், வயிற்றுப்போக்கு, மலச்சிக்கல், வயிற்று வலி, புழுத்தொல்லை, குருதிப்போக்கு, காய்ச்சல், மூட்டுவலி போன்றவற்றிற்கு மருந்தாகப் பயன்படுத்தப்படுகிறது. இதில் தயாரிக்கப்படும் மருந்துகள் பாதுகாப்பானது அல்லது எவ்வித நன்மை பயக்கக்கூடியது என்பதற்கு உயர்தர மருத்துவ சான்றுகள் எதுவும் இல்லை.
# வெப்பாலை

## சூழலியல்

### மரவேலை

வெப்பாலையின் வெள்ளை நிற மரமானது கடைசல் வேலை, செதுக்குதல், பொம்மை செய்தல், தீப்பெட்டிகள், சிறிய பெட்டிகள் மற்றும் தளபாடங்கள் போன்றவற்றிற்கு பயன்படுத்தப்படுகிறது. வெப்பாலை மரத்தில் செய்யப்படும் பொம்மைகள் யானை தந்தத்தைக் கொண்ட செய்யப்படவை போன்று காட்சியளிப்பதால் பேச்சுவழக்கில் ஆலே மரா (தந்த மரம்) என்று இம்மரம் அழைக்கப்படுகிறது. இது சென்னபட்டணத்தில் (கருநாடகத்தின் பொம்மை நகரம்) உலகப் புகழ்பெற்ற சென்னப்பட்ணா பொம்மைகளின் செதுக்குதல் மற்றும் அரக்கு வேலைகளுக்கு பரவலாகப் பயன்படுத்தப்படுகிறது. இந்த மரம் உயர் தரமும் மதிப்பும் மிக்கது.
# வெப்பாலை

## தலமரமாக

திருப்பாலைத்துறை என்னும் திருத்தலத்தின் தலமரமாக விளங்குவது பாலை மரமாகும். தலத்தின் பெயர் தலமரத்தின் பெயரால் அமைந்ததேயாகும்.
# வால்மிளகு

'' (1887)]]  
**வால்மிளகு** (தாவர வகைப்பாடு : *Piper cubeba* ) என்பது பைப்பர் கியூபெபா என்ற தாவரவியல் பெயரைக் கொண்ட பிப்பரேசி என்ற குடும்பத்தைச் சேர்ந்த ஓர் இருவித்திலைத் தாவரம் ஆகும். இது மரத்தில் படர்ந்து வளரும் பலபருவக் கொடித் தாவரமாகும். பசுமைமாறாக் கொடியாக ஆதாரத்தைப் பற்றி ஏறும் தாவரத்தின் கனிகள் மிளகை ஒத்திருப்பதோடு வால் போன்ற நீட்சியை கொண்டிருப்பதால் வால்மிளகு என்னும் பெயர் பெற்றது.  
கிழக்கிந்திய பகுதி சுமாத்ரா, போர்னியோ, மலேயா ஆகிய இடங்களில் பரவலாகக் காணப்படும் இதனை ஜாவா, தாய்லாந்து, இலங்கை, மேற்கிந்தியத் தீவுப் பகுதிகளில் பயிர் செய்கின்றனர்.
# வால்மிளகு

## பயன்கள்

இது சற்றுக் காரமும் சிறிது கசப்பும், நறுமணமும் கொண்டது. இதன் மணமும் சுவையும் நாவிலும், வாயிலும் நெடுநேரம் நிலைத்திருக்கும். இதனை தாம்பூலத்தோடு வாசனைப் பொருளாக பயன்படுத்துவதுண்டு.  
வால்மிளகு சித்த மருத்துவத்தில் பயனாகிறது. மூலக் கடுப்பு, வயிற்றுக் கடுப்பு முதலான நோய்களுக்குச் சித்த மருத்துவ மருந்துகளின் சேர்க்கைகளில் வால்மிளகு முக்கிய இடத்தை வகிக்கின்றது. பசி மிகுத்தல், உடல் வெப்பத்தையும், நாடிநடையையும் அதிகரித்தல் முதலிய மருத்துவக் குணங்களைக் கொண்டது.  
இது காசநோய், நாட்பட்ட தொண்டை வேக்காடு ஆகியவற்றிற்கு சிறந்த மருந்தாகிறது. ஈரல், மண்ணீரல் மற்றும் இரைப்பையில் உண்டாகும் நோய்களுக்கு மருந்தாகப் பயன்படுகிறது. தலைவலி, வாந்தி, வாயுவை மட்டுப்படுத்தும், குன்மம், வெட்டை நோயைப் போக்கும், பசியை உண்டாக்கும், குரல் ஓசையை சுத்தப்படுத்தும், வாய் துர்நாற்றம், வாய் வேக்காடு ஆகியவற்றைப் போக்குவதுடன் பல் ஈற்றில் ஏற்படும் வலியை நீக்கும், கோழையை அகற்றும் தன்மை கொண்டது.
# வால்மிளகு

## சிறப்புகள்

திருஊறல் (தக்கோலம்) திருத்தலத்தில் தலமரமாக விளங்குவது வால்மிளகு ஆகும்.
# வத்திராயிருப்பு

**வத்திராயிருப்பு** (*Vathirairuppu*) அல்லது **வத்ராப்** (*Watrap*), இந்தியாவின், தமிழ்நாடு மாநிலத்தில் அமைந்த விருதுநகர் மாவட்டம், வத்திராயிருப்பு வட்டத்தில் இருக்கும் தேர்வு நிலை பேரூராட்சி ஆகும். மேலும் இது 18 பிப்ரவரி, 2019 அன்று புதிதாக துவக்கப்பட்ட வத்திராயிருப்பு வருவாய் வட்டத்தின் நிர்வாகத் தலைமையிடம் ஆகும்.  
வத்திராயிருப்பு, மதுரை - ஸ்ரீவில்லிபுத்தூர் செல்லும் சாலையில், மதுரையிலிருந்து 70 கி.மீ. தொலைவிலும், ஸ்ரீவில்லிபுத்தூரிலிருந்து 20 கி.மீ. தொலைவிலும், விருதுநகரிலிருந்து 38 கி.மீ. தொலைவிலும், கிருஷ்ணன் கோயிலிருந்து 10 கி.மீ. தொலைவிலும் உள்ளது. மேலும் வத்திராயிருப்பிலிருந்து, சதுரகிரி மலை அடிவாரமான **தாணிப்பாறை**10 கி.மீ. தொலைவில் உள்ளது.  
2011 ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 4,634 வீடுகளும், 16,784 மக்கள்தொகையும் கொண்டது. இது 13 ச.கி.மீ.. பரப்பும், 18 வார்டுகளும், 36 தெருக்களும் கொண்ட இப்பேரூராட்சியானது திருவில்லிபுத்தூர் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.
# வத்திராயிருப்பு

## கோவில்கள்

வத்திராயிருப்பில் அழகிய சாந்த மணவாளர் திருக்கோயில் மற்றும் நல்லதங்காள் கோயில் ஆகிய கோவில்கள் அமைந்துள்ளன. பல ஆண்டுகள் பழமையான காசிவிசுவநாதர - விசாலாட்சி அம்மன் கோவிலும், சேதுநாரயணப் பெருமாள் கோவிலும் உள்ளது. மேலும் ஊர் தேவதையான முத்தாலம்மனுக்கும் ஊரின் நடுவில் கோவில் உள்ளது. இக்கோவிலின் திருவிழா புரட்டாசி மாதம் ஏழு நாள்கள் நடைபெறும் மற்றும் தேரோட்டமும் நடத்தப்படுகிறது. இது அனைத்து மக்களாளும் கொண்டாடப்படும் சமத்துவப் பொங்கலாகும்.
# வத்திராயிருப்பு

## இதனையும் காண்க

- சதுரகிரி சுந்தரமகாலிங்கம் கோயில்
- சதுரகிரி சந்தனமகாலிங்கம் கோயில்
# வெள்வேல்

**வெள்வேல்** அல்லது **வெள்ளை வேலம்** (Vachellia leucophloea) என்பது இது தெற்கு மற்றும் தென்கிழக்கு ஆசியாவை பூர்வீகமாகக் கொண்ட ஒரு மிதமான அளவு மரமாகும்.
# வெள்வேல்

## பரவல்

வெள்வேல் இந்தியா, நேபாளம், பாகிஸ்தான், இலங்கை, மியான்மர், தாய்லாந்து, வியட்நாம் இந்தோனேசியாவில் பூர்வீகமாக வளர்கிறது.
# வெள்வேல்

## விளக்கம்

இம்மரம் இரட்டைச் சிறகமைப்புக் கூட்டிலைகளை உடைய கரிய முள்ளுள்ள பெருமரமாகும். மரத்தின் புறப்பரப்பு வெண்ணிறமாகவும், உட்புறம் மஞ்சளாகவும் இருக்கும். மலர்கள் வெளிர் மஞ்சள் நிறமானவை. காய்கள் தட்டையானவை. காடுகளிலும், தரிசுநிலங்களிலும் தமிழகத்தில் எங்கும் தானே வளர்கிறது. இதன் இலை, பட்டை, வேர், பிசின் விதை ஆகியவை மருத்துவப்பயன் உள்ளவை.
# வெள்வேல்

## சிறப்பு

திருவேற்காடு என்னும் தலத்தில் தல விருட்சமாக விளங்குவது வெள்வேல் மரமாகும். தலத்தின் பெயர் வேல்காடு என மரத்தின் பெயராலேயே அமைந்துள்ளது.
# வெள்வேல்

## பயன்கள்

இந்த மரம் மரக்கரி செய்யப் பயன்படுகிறது. வெள்ளை வேல மரத்தின் பட்டைகள் நாட்டுச் சாராயம் காய்ச்சும்போது மூலப் பொருளாகப் பயன்படுத்தப்படுகிறது.